da fi en da da en en da da en it et da en de de da da en en da da en it et da en de de da en da da en da da en en da da da da da da da da da da en en en sv da da da da da da da da en en sv da da da da en da da en en da da da da da da en sv da da vep da da da da da da da en sv da da da da da da da nl da en en sv da da da da da da da da nl da en en sv da da da da da en da da en en da da da da da da da da da da gl en da en da en da en da en da en en da en en sv da da da da da en da da en en da da da da sv da da da da da da da da da da da da nb fi da da da da en en da en en sv da da da da en da da en en da da da da da da id da en en sv da de da da da en da da en en da da da da da da en da da en en da da da da da da da da da da gl en en en en sv da de da da da da en en
Vejens borgmester, Frank-Schmidt Hansen (C), bliver formand for det nye klimaudvalg i Kommunernes Landsforening.
Udvalget skal blandt andet understøtte kommunernes arbejde med at implementere klimahandleplanerne.
(tryk på annoncen og se mere)
- Kommunerne tager for alvor førertrøjen på, når det gælder klimaet. Udvalgets fokus bliver at accelerere den grønne omstilling og de mange gode erfaringer, der allerede er gjort. De skal udbredes til alle 98 kommuner, konstaterer Frank Schmidt-Hansen i en pressemeddelelse.
Udvalgets opgave bliver også at støtte kommunerne i implementeringen af DK2020 klimahandlingsplanerne og finde samarbejdspartnere, der kan være med til at løse klimaudfordringerne og medfinansiere dem.
- Vi er nødt til at række ud til erhvervslivet, virksomheder og civilsamfundet. Som et eksempel fylder Vejen Kommunes udledning kun en procent af kommunens samlede CO2 udledning, så hvis vi skal i mål med en 70 procent reduktion i 2030 og nul udledning i 2050, så skal alle gode kræfter organiseres, konstaterer den nyvalgte formand videre.
Udvalget får Sønderborgs borgmester Erik Lauritzen (A) som næstformand, og det er Frank Schmidt-Hansen glad for.
I Sønderborg er man nemlig allerede langt fremme i arbejdet med klimahandleplaner.
De øvrige syv medlemmer af udvalget udpeges i den nærmeste fremtid.
Frank Schmidt-Hansen er i forvejen med i KL´s bestyrelse, og han erkender, at han med den nye formandspost får endnu mere travlt.
-Jeg er helt opmærksom på, at jeg selvfølgelig først og fremmest skal passe mit arbejde i Vejen Kommune, men jeg er sikker på, at vi som kommune kan få noget ud af at sidde med ved bordet flere steder i KL.
Billedet er fra KL´s kommunalpolitiske topmøde, hvor udvalget blev nedsat. (PR-foto)
(tryk på annoncen og se mere)
Der var en speciel hyldest i forbindelse med Vejen Gardens årsfest fredag aften.
Den ramte Grethe og Henrik Schmidt, Brørup, der har været frivillige ledere i garden i ikke mindre end 40 år.
Det gav ros fra formanden, Sten Mortensen (t. v.), og klapsalver fra de mange deltagere i årsmødet.
Den 22-årige Bastian Larsen fra Bække (t.h.) blev fredag aften kåret som årets garder i Vejen Garden.
Efter nogle års pause grundet coronaen var det igen muligt at holde årsmøde i garden, og det trak folk af huse.
Flere end 200 deltog i arrangementet i Østerbyskolens festsal.
Her var der en række hædringer, hvor Bastian Larsen blev kåret som årets garder takket være hans ekstraordinære indsats.
Musikken har altid betydet meget for den 22-årige elektriker, og han har bl.a. spillet klaver.
De seneste syv år har han været med i garden, hvor indsatsen virkelig er blevet bemærket.
Skrevet af Leif Christensen
Publiceret: 18. marts 2022
Efter et år i bestyrelsen som næstformand overtager Janne Kruse, Vejen, nu posten som formand for Kræftens Bekæmpelse - Vejen Lokalforening.
Hun afløser Kirsten Rasmussen, der sagde nej tak til formandsposten efter fire år.
Ny næstformand bliver Rebekka Hede Poulsen, Skodborg,
På generalforsamlingen blev der budt velkommen til to nye bestyrelsesmedlemmer i form af Gitte Egelykke, Vejen, og Mette Line Barrit, Vejen.
Da der var plads til yderligere to bestyrelsesmedlemmer, er der ikke trådt nogen ud af bestyrelsen, hvor Else Marie Petersen, Askov, er sekretær og Gudrun K. Winther, Andst, kasserer.
(tryk på annoncen og se mere)
Skrevet af Leif Christensen
Publiceret: 15. marts 2022
Tager tre år mere
Christian Lund, Skodborg, blev torsdag aften genvalgt som formand for Sønderjysk Landboforening for en ny treårig periode.
Det skete på foreningens ordinære generalforsamling i Vojens.
Til bestyrelsen var der genvalg til Esben Skøtt, Flemming Skov og Niels Martin Krag.
Wilma van den Hengel og Jørgen Seeberg blev nyvalgt til bestyrelsen. De afløser Leif Andersen og Mads Steiner, som ikke modtog genvalg.
(tryk på annoncen og se mere)
Skrevet af Leif Christensen
Publiceret: 11. marts 2022
Der kommer nu endnu en Schmidt-Hansen ind i byrådet i Vejen ud over borgmester Frank Schmidt-Hansen (C).
Byrådet ventes i morgen at sige god for, at sønnen, Jesper Wolff Schmidt-Hansen, træder ind i byrådet.
Det bliver dog kun kortvarigt, far og søn mødes i det regi.
Han får kun lov at være en del af det politiske virke her i kommunen måneden ud.
Jesper Wolff Schmidt-Hansen er første stedfortræder hos de konservative og træder til i stedet for Rasmus Sandvej, der er udsendt med forsvaret i marts.
(tryk på annoncen og se mere)
Skrevet af Leif Christensen
Publiceret: 7. marts 2022
Hvor længe kan en medarbejder egentlig være midlertidig ansat.
Spørgsmålet blev aktuelt ved eftermiddagens afskedsreception på Østerbyskolen i Vejen.
(læs videre under annoncen)
(tryk på annoncen og se mere)
Umiddelbart lyder svaret på mere end 30 år.
- Jeg kan se i din ansættelseskontrakt, at du kun blev ansat indtil videre.
Sådan lød det fra borgmester Frank Schmidt-Hansen (C), der havde set på de gamle papirer, da han holdt tale ved Allan Lauenblads reception.
Han takker af som leder på Østerbyskolen efter mere end 30 år.
Hans afsked er markeret både i formiddag og i eftermiddag.
I formiddag var det skolens elever, der sagde farvel, og de sørgede for, at sikkerheden var i orden.
Han blev hentet på cykel - en rickshaw. Styrthjælpen skulle på inden afgang, og den 73-årige ex-leder skulle ikke fryse, så der var naturligvis også et tæppe - et rødt tæppe i øvrigt.
Langs ruten fra bopælen på Østergade og til skolen stod eleverne og vinkede med flag.
I eftermiddag er der så holdt afskedsreception i skolens festsal med en række taler og indslag.
Alle var enige om, at godt nok er Allan Laeunblad nu gået på pension, men han kommer ikke til at sidde stille ret længe af gangen - det rækker hans aktivitet ikke til.
Styrthjælmen og det lune tæppe var klar, da Allan Lauenblad blev hentet.
Eleverne stod klar med flag langs ruten til Østerbyskolen.
Allan Lauenblad bød sammen med hustruen, Lone, gæsterne velkommen. Her er det Hardy Høll Nielsen.
Skolechef Regin Holm Nielsen åbnede talerækken ved Allan Lauenblads afskedsreception.
Borgmester Frank Schmidt-Hansen (C) konstaterede, at Allan Lauenblad kun var midlertidigt ansat - i 30 år.
Mange deltog i eftermiddagens afskedsreception.
Skrevet af Leif Christensen
Publiceret: 2. marts 2022
Udvalget for skole og børn har udpeget kontaktpersoner til bestyrelserne for skoler og børnecentre.
- Det fremgår af styrelsesvedtægten for folkeskoler i Vejen Kommune og af folkeskoleloven §42, at den enkelte skolebestyrelse kan anmode om en kontaktperson, der kan deltage i nogle af møderne i skolebestyrelsen, dog uden stemmeret. Det vil vi gerne tilbyde skolebestyrelserne, fortæller udvalgsformand Claus Kulmbach (V).
(læs videre under annoncen)
(tryk på annoncen og se mere)
- Da vi havde drøftelsen for fire år siden, besluttede vi, at dagtilbudsområdet får samme tilbud, og derfor har vi også udpeget kontaktpersoner til dette område, fortæller han videre.
- Politikerne er kontaktpersoner i bestyrelserne og ikke sagsbehandlere, men sidder med og kan lytte og bidrage ude i de spidse ender og ved derfor, hvad der optager bestyrelserne. Det er fortsat lederne, der er sekretærer for bestyrelserne og bringer spørgsmål og sager videre via embedsmandsværket, noterer Claus Kulmbach.
Derudover er der to gange om året dialogmøder mellem bestyrelserne og udvalget. Næste dialogmøde er tirsdag 8. marts med indsendte enmer fra bestyrelserne på dagsorden.
Hele området har arbejdet meget med læringsmiljøer, så det er også på dagsordenen denne gang.
Sådan ser listen over kontaktpersoner 2022-2025 ud:
Andst Børnecenter – Anette Filtenborg (V)
Askov-Malt Skole – Claus Kulmbach (V)
Brørupskolen og Holmeå Børnecenter – Elin Winther (A)
Bække Skole – Tanja Vestergaard Skøtt (A)
Føvling Børnecenter – Tanja Vestergaard Skøtt (A)
Gesten Børnecenter – Elin Winther (A)
Glejbjerg Børne- og Skolecenter– Mike Straarup (C)
Grønvangskolen – Allan Thomsen (F)
Højmarkskolen – Mike Straarup (C)
Jels Skole – Allan Thomsen (F)
Rødding Skole og Lintrup Børnecenter – Martin Boye (L)
Skodborg Børnecenter – Martin Boye (L)
Østerbyskolen – Anette Filtenborg (V)
Dagplejen – Claus Kulmbach (V)
Område 1 (Brørup/Holsted/Bække) – Mike Straarup (C)
Område 2 (Vejen/Askov/Sdr.Hygum/Øster Lindet/Rødding/Jels) – Claus Kulmbach (V)
Område 3 (Vejen By) – Elin Winther (A)
Specialinstitutionen Sløjfen – Anette Filtenborg (V)
(tryk på annoncen og se mere)
Skrevet af Leif Christensen
Publiceret: 2. marts 2022
Peer Rexen takker med udgangen af marts af som afdelingschef i Vejen Kommune for i stedet at skifte til nabokommunen.
(læs videre under annoncen)
(tryk på annoncen og se mere)
- Jeg starter i Esbjerg Kommune 1. april som byudviklingschef. Det bliver en kæmpe faglig udfordring. Esbjerg er ambitiøse, og der er en spændende udvikling i gang. Det ser jeg frem til at bidrage til sammen med byrådet, ledelsen og alle mine kollegaer og medarbejdere. Og det er lidt sjovt, at det er min barndomsby, som jeg skal medvirke til at videreudvikle, skriver Peer Rexen på Linkedin.
- Men det bliver også vemodigt at sige farvel til Vejen Kommune efter mange år. Jeg har haft et godt samarbejde med byrådet gennem årene og alle mine kollegaer. Jeg vil komme til at savne jer hver og en, lyder det videre.
I en pressemeddelelse fra Esbjerg Kommune lyder det:
- Det nye byråd i Esbjerg Kommune har høje ambitioner omkring byudvikling og erhvervsudvikling de kommende år. Derfor er der også sat fokus på at sikre en stærk og progressiv organisering omkring byudviklingsarbejdet, og den nye chef for byudvikling er nu fundet. Valget er faldet på 55-årige Peer M. Rexen, der i dag er ansat som chef for Plan, Erhverv og Borgerservice i Vejen Kommune.
Peer er uddannet Cand. Scient. Pol. og har udover erfaringen fra Vejen Kommune bl.a. andet arbejdet med de store centrale byudviklingsprojekter i Odense.
- Vi er rigtigt glade for at få Peer til Esbjerg. Peer har lige netop den profil, vi ledte efter – en samfundsvidenskabelig faglig baggrund, erfaring med by- og erhvervsudvikling, stærke ledelseskompetencer og et stort engagement for at tænke nyt og gøre forskel, siger direktør for Teknik & Miljø, Erik Jespersen i pressemeddelelsen.
(tryk på annoncen og se mere)
Skrevet af Leif Christensen
Publiceret: 24. februar 2022
Da han blev valgt ind i bestyrelsen, anede han det faktisk ikke selv.
- Jeg var ikke selv til stede, så det var min far, der kom hjem og fortalte, at jeg var valgt ind.
(læs videre under annoncen)
(tryk på annoncen og se mere)
Sådan lyder det fra den nu 75-årige Frede Clausen fra Sdr. Hygum.
Siden har han ikke været i tvivl om sit valg til bestyrelsen, men på generalforsamlingen i Sdr. Hygum Vandværk onsdag aften skal det være slut.
Han takker af efter ikke mindre end 50 år i værkets bestyrelse.
- Jeg har haft en go' tid i bestyrelsen, men havde der været en masse fnidder, havde jeg heller ikke fortsat så længe, men folk har haft tillid til mig, påpeger Frede Clausen, da migogvejen aflægger ham et besøg mandag netop på 50 års dagen for hans valg til bestyrelsen.
Han er blevet genvalgt mange gange siden, men nu siger han stop.
- Man skal kende besøgstiden og stoppe i tide, og det har jeg nu valgt at gøre, påpeger Frede Clausen.
(læs videre under annoncen)
(tryk på annoncen og se mere)
Han blev valgt ind i bestyrelsen tilbage i 1972, og siden foråret 1987 har han siddet for bordenden som formand.
- Siden efteråret 1979 har jeg også haft tilsynet med vandværket. Det overtog jeg fra min far, da han blev syg, forklarer den snart tidligere formand.
Hans far, H.P. Clausen, sad også i bestyrelsen.
Som forbruger forventer vi, at der kommer rent vand ud af hanen, når vi åbner, og det har der gjort, siden vandværket i Sdr. Hygum blev en realitet i 1938.
Fra starten var der 40 brugere meldt på.
- I dag har vi 361 brugere, og de 121 af dem bor på landet, men der er nok ca. 80, der endnu ikke er koblet på hos os, forklarer Frede Clausen og fortæller om 220 brugere, da han kom med.
I 1977 blev der udvidet med første landetape omkring Hygum Skov, mens anden etape i Hygum Mark, Fæsted og Harreby var en realitet i 1996.
- Vi har vores to egne boringer på hver 60 meter, og årligt forsyner vi brugerne med omkring 65.000 kubikmeter vand, fortæller Frede Clausen og konstaterer, at mange af brugerne faktisk slet ikke er klar over, at vandet kommer fra det lokale vandværk.
- Der er sket mange ting både omkring lovgivningen og teknikken i de 50 år, men vi har en god kvalitet vand, og jeg føler, jeg afleverer et vandværk, der virkelig er up to date, siger Frede Clausen og ser tilbage på 50 spændende år i bestyrelsen - en dejlig periode.
Legenden, som et bestyrelsesmedlem i 50 år med sindsro kan kaldes, fejres ved en reception fredag 11. marts, hvor der vist også bydes på andet end et glas vand...
Skrevet af Leif Christensen
Publiceret: 22. februar 2022
Side 4 ud af 31
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing